कृत्रिम तरीके से जो मोती निर्मित होता है उसे कृत्रिम मोती कहते है| इस मोती को संवर्धित (कल्चर्ड) मोती भी कहा जाता है| इस मोती के उत्पादन की प्रक्रिया को मोती की खेती का नाम दिया गया है| उपलब्ध साक्ष्यों से पता चलता है कि मोती की खेती सर्वप्रथम चीन में शुरू की गई थी| ईसा बाद 13वीं शताब्दी में चीन के हू चाऊ नामक नगर के एक निवासी चिन यांग ने गौर किया कि मीठे पानी में रहने वाले सीपी में यदि कोई बाहरी कण प्रविष्ट करा दिया जाए तो मोती-निर्माण की प्रक्रिया शुरू हो जाती है| इस विधि में सर्वप्रथम एक सीपी ली जाती है तथा उसमें कोई बाहरी कण प्रविष्ट करा दिया जाता है| फिर उस सीपी को वापस उसके स्थान पर रख दिया जाता है| इस प्रकार उस सीपी में मोती निर्माण की प्रक्रिया शुरू हो जाती है|